Еди Маринов
Момчето

chitanka.info

Момчето, което обичаше тебе,

Момчето, комуто продаде света,

Момчето без име е, няма потребност,

Момчето, което заспива в деня,

Момчето, което краката си счупи,

Момчето, което уби своя Бог,

Момчето, което нощта ти закупи,

Момчето, станало мъж… Но жесток…

Момчето, което намери ти края,

Момчето, което не знаеше цвят,

Момчето, което не търсеше рая,

Момчето, създало безличния свят.

Момчето, което роди се умряло,

Момчето, което разбираше теб,

Момчето, което смеха непознало,

Момчето изсмя се на края нелеп…

Момчето, което създадено в мъка,

Момчето, което уби те сега,

Момчето, което вещае разлъка —

Момчето жена е — с коса във ръка…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.